projecte-aina/catalan_government_crawling huggingface dataset:
Nom del títol: Màster universitari en Estudis Anglesos Avançats per la Universitat Autònoma de Barcelona
Especialitats: Literatura i estudis culturals / Multilingüisme i adquisició de l'anglès
Aprofundir en els continguts teòrics i conceptuals propis de les àrees de la filologia anglesa següents: l'adquisició, l'ensenyament i l'ús de l'anglès com a segona llengua en contextos multilingües i multiculturals, els estudis literaris i culturals.
Nom del títol: Màster universitari en Prehistòria, Antiguitat i Edat Mitjana per la Universitat Autònoma de Barcelona
Especialitats: Arqueologia prehistòrica / Antiguitat i Edat Mitjana
Aprofundir en els coneixements teòrics, metodològics i tècnics necessaris per investigar en el camp del patrimoni històric i del patrimoni arqueològic, particularment del relacionat amb la prehistòria, l'antiguitat i l'edat mitjana.
Nom del títol: Màster universitari en Modelització per a la Ciència i l'Enginyeria per la Universitat Autònoma de Barcelona
Especialitats: Modelització de sistemes complexos / Modelització per a l'enginyeria / Modelització matemàtica / Ciència de dades
L'objectiu principal de la ciència i l'enginyeria és tractar de descriure i interpretar fenòmens determinats.
Els reptes actuals ens plantegen estudiar sistemes molt complexos i per això sovint hem de fer l'esforç de construir un model de la realitat que capturi les característiques essencials d'aquesta realitat, però que, alhora, sigui prou senzill com per poder-la comprendre.
Per construir el model hem d'analitzar el sistema, observar-lo i extreure'n allò que ens resulti més rellevant per incorporar-ho al model.
El model serà l'objecte d'estudi i d'anàlisi en profunditat amb eines com les matemàtiques o la física per descriure'l a diferents escales.
Finalment, el model es simula amb l'ajuda de la programació, la computació en paral·lel, o es resol matemàticament per poder realitzar prediccions o establir les seves principals característiques.
Així doncs, aquest màster pretén proporcionar a l'estudiantat una formació transversal per conèixer millor els sistemes mitjançant la seva anàlisi i la construcció dels models.
Les empreses del sector mediambiental, energètic, mecànic, financer i de la consultoria.
Nota de tall 1a assignació PAU/CFGS: 11,453
Nom del títol: Graduat/ada en estadística per la Universitat de Barcelona, Universitat Politècnica de Catalunya
Formar professionals de l'estadística, capacitats/ades per dur a terme les tasques específiques del procés d'anàlisi de la informació i la presa de decisions, incidint en:
Nom del títol: Graduat/ada en economia per la Universitat de Barcelona
Formar professionals amb una comprensió integral del funcionament de l'economia, ja sigui des d'una òptica global, individualitzada o sectorial, capaços de comprendre i interpretar la situació econòmica de qualsevol àmbit territorial.
Les persones titulades podran incorporar-se a una àmplia varietat d'institucions públiques tant internacionals com locals, així com a empreses privades i a entitats sense ànim de lucre, per treballar en algun d'aquests sectors:
Nota de tall 1a assignació PAU/CFGS: 12,802
Nom del títol: Graduat/ada en química per la Universitat Autònoma de Barcelona
Mencions: Química biològica / Química de materials / Química industrial i ambiental
La química és la ciència que estudia de manera sistemàtica la composició, les propietats i la reactivitat de la matèria a escala atòmica i molecular.
Atès que tot allò que es pot tocar, veure, olorar o sentir és matèria, l'abast d'aquesta disciplina és il·limitat i el seu estudi està present en la major part d'universitats del món.
Alhora, és una ciència i un sector industrial.
Com a ciència, l'objectiu és la investigació i l'estudi de les propietats i de les transformacions de la matèria; com a sector industrial d'alta tecnologia, persegueix l'aprofitament de les matèries i els productes no naturals.
La química ocupa una posició central per tal de donar resposta als nous reptes de la societat.
Múltiples possibilitats en el sector privat químic, tant de producció com de comercialització, així com en els sectors públics, treballant en l'Administració a diferents nivells.
Nom del títol: Màster universitari en Fiscalitat per la Universitat Oberta de Catalunya
Especialitats: Assessoria fiscal personal i empresarial / Administracions públiques i fiscalitat
La fiscalitat és una matèria fonamental per a la presa de decisions empresarials o particulars, ja que qualsevol activitat, operació o inversió que es fa a Espanya o a l'estranger té repercussions fiscals notables.
Per això resulta patent la necessitat de disposar d'un màster especialitzat en fiscalitat que permeti adquirir coneixements teòrics i pràctics profunds i desenvolupar competències a un nivell avançat en aquesta matèria.
En aquest context, aquests estudis pretenen:
Formar professionals especialitzats en l'àmbit tributari amb capacitat per enfrontar-se als reptes d'índole fiscal amb què es poden trobar en la nostra societat, d'acord amb la deontologia i l'ètica professional exigibles en aquest àmbit.
Formar professionals capaços de conèixer, interpretar i aplicar el sistema tributari, i prendre decisions i assessorar fiscalment empreses, particulars, administracions i entitats sense finalitat lucrativa en tots els nivells d'hisenda territorial (estatal, autonòmic i local, i també internacional), tant en l'àmbit de la informació i l'assistència com en el de la representació dels contribuents en les seves relacions amb les administracions tributàries.
Diversos factors asseguren la necessitat i la perdurabilitat d'aquest estudi a la nostra societat:
La demanda actual i futura previsible de titulats i titulades amb un perfil professional especialitzat en fiscalitat es manifesta en àmbits ben diversos, tant en el sector públic com en el sector privat.
En el sector privat, la demanda de consultors/ores, assessors/ores fiscals, gestors/ores administratius/ives i advocats/ades tributaris/àries és evident.
La titulació en fiscalitat també representa un valor afegit per als directius i les directives, que han de tenir coneixements avançats sobre les repercussions fiscals de les decisions i les inversions empresarials.
Nom del títol: Màster universitari en Enginyeria Informàtica per la Universitat Oberta de Catalunya
Proporcionar les competències, les habilitats i els coneixements necessaris per al desenvolupament d'una activitat professional altament especialitzada en l'àmbit de la informàtica (enginyeria del programari, computació, enginyeria de computadors i tecnologies de la informació) i la direcció de projectes i equips en aquest àmbit.
Aquest estudi aprofundeix en el treball en contextos amplis i multidisciplinaris, en la capacitat d'adaptació i innovació aplicant coneixements a nous entorns, en l'actualització contínua de coneixements, en la integració de tecnologies i la planificació, la gestió i la direcció estratègica de les TIC.
Aquest estudi capacita per exercir professions dins les quatre àrees definides en l'informe de perfils de capacitats professionals genèriques de les TIC, elaborat pel consorci Career Space (2001): telecomunicacions, programari i serveis, productes i sistemes i àrea intersectorial.
Fa alguns anys es va detectar que el context professional de les tecnologies de la informació (TI) era marcat per la gran manca de professionals qualificats en el mercat laboral.
Avui, aquesta realitat continua marcada per l'elevada demanda d'aquests professionals.
Paral-lelament, es pot detectar un interès creixent per començar a consolidar el que constitueix la identitat professional informàtica.
En un context d'un alt creixement de la informatització, de la connectivitat de les empreses, de les administracions públiques i de les llars de tot el món, la formació de professionals en aquest sector és un factor decisiu per al progrés tecnològic i econòmic i la cohesió social dels nostres països.
No obstant això, hi ha dades que indiquen que el futur pròxim seguirà marcat per un dèficit de professionals de TI.
Nom del títol: Màster universitari en Postproducció Audiovisual per la Universitat Abat Oliba CEU
Formar experts en el disseny de tots els aspectes vinculats al so, a la imatge i al grafisme en les diverses fases de la producció audiovisual: preproducció, producció i postproducció.
El seu perfil professional també abasta els entorns interactius per a la creació de produccions en l'àmbit d'internet, dels videojocs i d'altres materials interactius destinats a la indústria i a la formació en general.
En els darrers anys, la convergència del sector audiovisual amb el de les telecomunicacions ha facilitat l'entrada de nous elements en els components tecnològics del sector.
La convergència no només s'ha reflectit en canvis rellevants en processos.
També s'ha reflectit en l'impacte sobre els mercats i els models de negoci de la majoria dels subsectors.
Això ha tingut un impacte addicional sobre els requeriments en equips humans i les necessitats de formació tècnica.
Aquesta evolució en la tecnologia té implicacions sobre el mercat laboral, els perfils requerits pel sector i les necessitats de formació.
L'impacte es dóna de manera directa i indirecta.
Directa, a través dels canvis que es donen en els processos al llarg de la cadena de valor de cada subsector i dels nous requeriments quant a coneixements necessaris per exercir les funcions de cada càrrec.
Indirecta, tenint en compte els canvis que s'estan donant en els models de negoci, la qual cosa està generant ajustaments quant al teixit empresarial i els esquemes de contractació.
En els casos del cinema i la televisió, els processos de postproducció (edició i muntatge) han absorbit el procés de digitalització.
Els diferents programes informàtics que s'utilitzen en l'edició digital dels vídeos i del so s'han adoptat a escala global.
És el cas de l'Avid i Final Cut per a l'edició de vídeo, i de LOGIC Pro per a l'edició de so.
En un entorn marcat pel canvi tecnològic, és fonamental garantir que el sistema educatiu generi una oferta de professionals amb una formació que correspongui a les necessitats del mercat.
Per això, és necessari establir programes formatius que permetin a les persones que ja estan vinculades al sector mantenir els seus coneixements actualitzats, i oferir als nous professionals les eines apropiades per a les tasques i les funcions que els esperen en vincular-se al mercat laboral.
Nom del títol: Màster universitari en Odontologia Restauradora Estètica per la Universitat Internacional de Catalunya
Odontòleg/òloga especialista en rehabilitació oral en el camp assistencial de la salut oral, per compte propi o aliè.
La professió d'odontòleg o odontòloga és molt tècnica i quirúrgica, i demana solucions terapèutiques cada cop més funcionals i similars a la fisiologia.
Aquesta professió cada vegada requereix una especialització més gran en els diferents aspectes que afecten la prevenció, el diagnòstic i el tractament de les diferents anomalies i malalties de les dents, la boca, els maxil·lars i els teixits annexos.
Actualment, a l'Estat espanyol no s'han desenvolupat aquestes especialitats odontològiques.
En l'entorn internacional, en canvi, sí que hi ha estats que han regulat aquestes formacions acadèmiques i disposen de titulacions que acrediten i permeten l'exercici de la professió com a especialista en alguna branca de l'odontologia.
Des de fa anys, diverses organitzacions professionals reclamen a les autoritats competents que formalitzin i regulin aquesta formació d'especialista de la mateixa manera com existeixen les especialitats mèdiques, amb la finalitat de millorar l'atenció als pacients i la prevenció de la malalties de les dents, la boca, els maxil·lars i els teixits annexos.
En aquest context, aquesta titulació aportarà una formació més especialitzada i aprofundirà en diferents aspectes de l'odontologia responent a les necessitats professionals de l'àmbit.
Nota de tall 1a assignació PAU/CFGS: 11,054
Pots consultar les convalidacions per als graus amb simultaneïtat a: taula de convalidacions de crèdits de CFGS.
Nom del títol: Graduat/ada en Educació Infantil per la Universitat Autònoma de Barcelona
Mencions: Necessitats educatives específiques
Formar, de manera integral, mestres d'educació infantil capaços de planificar, desenvolupar i avaluar activitats educatives dirigides a nens i nenes de 0 a 6 anys, en institucions que cobreixin les necessitats educatives dels infants, que actuïn com un espai de coparticipació amb les famílies i que coordinin la seva tasca amb altres institucions de la comunitat.
Nom del títol: Graduat/ada en Educació Primària per la Universitat Autònoma de Barcelona
Mencions: Matemàtiques / Ciències experimentals / Educació científica i matemàtica amb eines digitals / Educació musical / Educació científica i estudis socials amb eines digitals i recursos multimèdia / Llengua i estudis socials / Llengua estrangera: francès / Llengua i literatura / Ciències socials / Educació visual i plàstica / Llengua estrangera: anglès / Llengües estrangeres / Educació física / Necessitats educatives específiques
Proporcionar una formació bàsica de tipus generalista que, alhora, permeti una certa especialització, donada la diversitat de sabers i actuacions, necessària per exercir la professió de mestre/a d'educació de 6 a 12 anys.
El desenvolupament de la professió inclou dos vessants:
Nom del títol: Graduat/ada en Enginyeria Electrònica Industrial i Automàtica per la Universitat Autònoma de Barcelona
Mencions: Control de sistemes / Informàtica industrial
Formar professionals d'ampli espectre, que puguin adaptar-se fàcilment a entorns de treball significativament diferents.
Oferir una formació flexible, multidisciplinària i oberta.
Dotar l'estudiantat d'unes competències que actualment no cobreixen altres professions, en camps com la instrumentació, l'automatització, la inspecció industrial, el control de processos, la informàtica industrial, la integració de sistemes o la visió sistèmica dels problemes.
Nom del títol: Graduat/ada en Enginyeria Mecànica per la Universitat Autònoma de Barcelona
Proporcionar a l'estudiantat la formació necessària per poder dissenyar sistemes d'automatització de la producció amb màquines de control numèric i robots, fer assajos de materials i controlar la qualitat de les peces produïdes, organitzar i dirigir la producció, així com dissenyar i mantenir estructures i sistemes tèrmics, entre d'altres.
Sectors de la construcció, la maquinària, la metal·lúrgia i l'automoció.
Nom del títol: Màster universitari en Recerca en Humanitats per la Universitat de Girona
Proporcionar els coneixements específics i les competències metodològiques fonamentals per dur a terme activitats de recerca en aquest camp des d'una perspectiva interdisciplinària, la qual cosa permetrà que els futurs professionals s'integrin a grups i xarxes de recerca internacionals.
Nom del títol: Graduat/ada en Innovació i Seguretat Alimentària per la Universitat de Girona
En el context socioeconòmic actual de l'àmbit alimentari i de les indústries que treballen en aquest sector, les necessitats de formació més rellevants tenen com a principals objectius respondre a les exigències en seguretat i higiene, tant legals com procedents dels consumidors, així com desenvolupar nous productes i processos, que permetin ampliar el marge de negoci atenent a sectors concrets de població o oferint millores que permetin elevar el valor afegit dels productes comercialitzats.
L'objectiu general d'aquest títol consisteix en dotar els professionals formats de competències que els permetin desenvolupar la seva activitat en l'àmbit dels aliments en un sentit ampli "des de la granja a la taula" ( from farm to fork ), tant en la indústria alimentària com en els organismes públics de gestió i control així com en els diferents estaments.
La indústria alimentària és el primer sector industrial de l'Estat i el cinquè d'Europa, amb una gran capacitat de creació de llocs de treball.
A Catalunya, el sector alimentari representa el 15% de la ocupació industrial.
A les comarques de Girona, el sector alimentari ocupa una posició especialment destacada, amb una forta especialització de les indústries càrnies i un sector fructícola important tant en el camp de la producció com en les tecnologies de conservació i processament.
També s'hi troben empreses destacades en producció de pa i brioxeria, aigües de consum, productes d'aperitiu o cafè, així com empreses dedicades a l'elaboració de plats preparats i precuinats i a l'obtenció i comercialització d'additius i ingredients alimentaris.
Cal destacar la importància creixent de la indústria de l'oli i la indústria vinícola.
Per altra banda, Girona s'ha convertit en un interessant centre gastronòmic, amb la representació de l'elit gastronòmica i un bon nombre d'establiments reconeguts amb estrelles Michelin, a més de projectes de creació i innovació gastronòmica.
El manteniment d'una posició estratègica de les empreses del sector alimentari i gastronòmic es fonamenta en la capacitat de creació i innovació.
L'especialització del sector alimentari en el mercat exterior requereix l'assegurament de la qualitat i la seguretat alimentàries.
Els graduats i graduades hauran de fer front a aquestes demandes i adaptar-se a les noves situacions futures i als canvis en el sector.
Nom del títol: Graduat/ada en enologia per la Universitat Rovira i Virgili
La titulació capacita les persones que l'obtenen per a l'estudi dels mètodes i les tècniques del conreu de la vinya; l'elaboració de vins, mostos i altres derivats de la vinya i del vi; l'anàlisi dels productes elaborats i del seu emmagatzematge; la gestió i la conservació de les condicions tècniques sanitàries en el procés enològic; el compliment de la legislació del sector, i la innovació en el camp de la viticultura i de l'enologia.
Els titulats i les titulades poden desenvolupar les seves activitats tant en l'Administració i organismes públics com en empreses privades, i també en el camp de la docència.
El repte a què s'enfronta la titulació en el futur és la multidisciplinarietat que han de tenir les persones titulades, amb coneixements profunds d'enologia, viticultura i matèries afins.
No obstant això, també han de tenir dots de comunicació i de coneixement de mercat, ja que cada vegada més els enòlegs i enòlogues realitzen tasques de suport a la venda, especialment en el cas de vins d'alt valor afegit, un segment que va guanyant importància.
Nom del títol: Màster universitari en Advocacia per la Universitat Internacional de Catalunya
Els advocats són col·laboradors fonamentals en la impartició de la justícia, tal com consagren els articles 17.3 i 24 de la Constitució.
Així doncs, la qualitat del servei que presten els advocats i les advocades manté una relació estreta amb la tutela judicial efectiva que assisteix els ciutadans.
D'altra banda, els col·legis professionals d'advocats, així com les facultats de dret de l'Estat a través de la Conferència de Degans i Deganes, o el Consell General del Poder Judicial a través del Llibre blanc de la justícia, han insistit en la necessitat d'arbitrar un sistema d'accés rigorós a l'exercici de les funcions d'advocat, i possibilitar, així, l'ingrés de nous professionals amb formació teòrica i pràctica sòlida, mitjançant programes formatius com el que ens ocupa.
En aquest context, aquests estudis pretenen proporcionar a l'estudiantat que vulgui exercir d'advocat/ada una formació pràctica, sòlida, especialitzada i convenientment avaluada.
Aquest màster proporciona la formació teòrica i pràctica que exigeix el Reial decret 775/2011 sobre l'accés a la professió d'advocat, i necessària per preparar la prova d'avaluació final acreditativa de capacitació professional que caldrà superar per obtenir el títol professional d'advocat/ada.
Advocat/ada (prèviament cal superar la prova d'avaluació final acreditativa).
Nom del títol: Màster universitari en Tècniques Cromatogràfiques Aplicades per la Universitat Jaume I, Universitat de Girona i Universitat Rovira i Virgili
Indústries alimentàries, farmacèutiques, veterinàries, petroquímiques i químiques; laboratoris de control sanitari, ambiental, forense o de recerca, tant els pròpiament analítics com els de suport a grups de recerca químics, bioquímics i mèdics, entre d'altres.
Nom del títol: Màster universitari en Química Farmacèutica per la Universitat Ramon Llull
L'estudiantat pot sol·licitar, sempre que compleixi els requisits necessaris, estudiar el segon semestre corresponent a les matèries del mòdul específic en una universitat a escollir entre les que hagin establert acords d'intercanvi d'estudiants.
Aquesta opció es restringirà als casos en què tots dos màsters siguin altament equivalents pel que fa a competències i coneixements que adquireix l'estudiant.
Investigació, desenvolupament i producció en les indústries farmacèutiques, les biomèdiques i les indústries afins.
Nom del títol: Màster universitari en Química Analítica per la Universitat Ramon Llull
Formar professionals amb un perfil aplicat a la investigació i el desenvolupament de productes, processos i serveis en els diferents sectors industrials relacionats amb la química analítica.
Indústries química, alimentària, farmacèutica, agrària, de materials, biomèdica i mediambiental, entre d'altres.
Nom del títol: Màster universitari en Història del Món per la Universitat Pompeu Fabra
La història del món constitueix una de les línies més recents en el camp de les ciències històriques.
A diferència de la història mundial tradicional, que insereix l'evolució històrica del món en el marc d'una visió compartimentada en què les comunitats humanes segueixen una evolució paral·lela només matisada pels episodis de conflicte i cooperació entre si, la història del món posa èmfasi en l'estudi de les interconnexions entre les diferents societats humanes i en la seva evolució amb el pas del temps
Nom del títol: Màster universitari en Informació Digital per la Universitat Pompeu Fabra
Especialitats: Màrqueting online (SEM) i posicionament web (SEO) / Documentació digital / Usabilitat, disseny d'interacció i experiència d'usuari
Al llarg d'aquests anys han anat emergent nous perfils professionals, especialment lligats a les xarxes socials, als cercadors web i a la usabilitat i l'experiència d'usuari.
Tots els indicis apunten que els nous perfils professionals tindran demanda en els propers anys.
D'altra banda, el context laboral està canviant ràpidament com a conseqüència de la crisi.
Els emprenedors digitals, el teletreball i, en general, les habilitats i els coneixements avançats sobre el nou entorn digital estan cobrant encara més importància.
Nom del títol: Màster universitari en Criminologia i Execució Penal per la Universitat Pompeu Fabra, Universitat Autònoma de Barcelona, Universitat de Girona i Universitat Oberta de Catalunya
En els darrers anys, a Espanya, la investigació científica en l'àmbit de la criminologia s'ha desenvolupat considerablement; no obstant això, és encara insuficient i està molt allunyada dels nivells de coneixement dels països del nostre entorn, i especialment de països com el Regne Unit, Alemanya o Holanda.
Així mateix, les institucions públiques que s'encarreguen de les funcions de gestió de la delinqüència —principalment, cossos de seguretat de l'Estat, sistema judicial, institucions penitenciàries, Govern central, Govern autonòmic i ajuntaments— necessiten una investigació científica que indiqui quin tipus de respostes penals o quins altres mètodes de resolució de conflictes són més adequats per satisfer els objectius de reinserció i de rehabilitació pels quals s'espera que vetllin.